મહેસાણા જીલ્લાના વિજાપુર તાલુકાના વતની અજયભાઈ જે.બારોટ (હાસ્ય કલાકાર)એ લોક સાહિત્ય અને કલા ક્ષેત્રે છેલ્લા ૧૧ વર્ષથી ગુજરાત ઉપરાંત્ત દેશ વિદેશમાં વસતા ગુજરાતીઓમાં લોકપ્રિયતા પ્રાપ્ત કરી છે. જેઓ ઝી ગુજરાતી ટીવી ચેનલ પરની હાસ્ય કલાકારોની હરિફાઈ ‘લોટપોટ નો જેકપોટ’ મા પ્રથમ વિજેતા બન્યા હતા. જેમાં સમગ્ર ગુજરાતના નામી હાસ્ય કલાકારોએ ભાગ લીધો હતો. હાસ્ય કલાકારોની હરિફાઈમાં પ્રથમ વિજેતા બનવા બદલ તેમજ પોતાની ઔલોકીક વાણીથી દેશ વિદેશમાં પોતાની કલા દ્વારા ગુજરાતીઓમાં પોતાનુ આગવુ સ્થાન બનાવી જીલ્લાને ગૌરવ અપાવવા બદલ અજયભાઈ બારોટનુ ૭૨ માં સ્વાતંત્ર્ય પર્વ ઐતિહાસિક નગરી વડનગર ખાતે યોજાયેલ જીલ્લા કક્ષાની ઉજવણીમાં ઉર્જા મંત્રી સૌરભભાઈ પટેલના વરદ્‌ હસ્તે સન્માનપત્ર આપી સન્માન કરવામાં આવ્યુ.